cyanic-selkie/wikianc huggingface dataset:
হাজী মুহাম্মদ মহসিন সরকারি উচ্চ বিদ্যালয়, চট্টগ্রাম
অবস্থান
বিদ্যালয়টির একমাত্র ক্যাম্পাসটি বাংলাদেশের চট্টগ্রামের চকবাজার এলাকায় কলেজ রোডে গণি বেকারী মোড়ে অবস্থিত। জায়গাটিকে জামালখান এলাকার প্রান্তিক অংশ বিবেচনা করা হয়। বিদ্যালয়টি কোতোয়ালী থানা বা চট্টগ্রাম সদর থানার অন্তর্গত এবং চট্টগ্রাম সিটি করপোরেশনের ১৬নং চকবাজার ওয়ার্ডের অন্তর্গত।
ক্যাম্পাস
বিদ্যালয়ের ক্যাম্পাসটি কলেজ রোডের পাশে কিছু একর জায়গা জুড়ে অবস্থিত। বিদ্যালয়ের ক্যাম্পাসে দুইটি একাডেমিক ভবন ও একটি শহীদ মিনার রয়েছে। ভবন দুটি পাহাড়ের উপর একই উচ্চতায় সমতল ভূমিতে অবস্থিত। প্রবেশদ্বার থেকে মূল ভবন পর্যন্ত সিঁড়িপথ রয়েছে। শহীদ মিনার এবং অভিভাবক ছাউনি মূল ভবন সমূহের তুলনায় উচ্চতায় নিচে অবস্থিত। ক্যাম্পাসটির চারপাশ নানা প্রকার গাছপালায় পরিপূর্ণ। যা বিদ্যালয়টিকে এক অনন্য দৃষ্টিনন্দন রূপ দিয়েছে। বিদ্যালয় প্রচীরে হাজী মুহাম্মদ মহসিন-সহ চট্টগ্রামের ৩১ জন বরেণ্য গুণীজনের ম্যুরাল রয়েছে। তবে বিদ্যালয়টির বড় কোনো খেলার মাঠ নেই। মূল ভবনের সামনের উঠানে শিক্ষার্থীরা খেলাধুলা করে। বার্ষিক ক্রীড়া প্রতিযোগীতার আয়োজন সরকারি হাজী মুহাম্মদ মহসিন কলেজের মাঠে করা হয়ে থাকে। জায়গা সল্পতা বিদ্যালয়টির জন্য একটি বড় সমস্যা। ২০১৯ সালে বিদ্যালয়ের তৎকালীন প্রধান শিক্ষিক ইতি কণা চৌধুরী আজাদীকে দেয়া সাক্ষাৎকারে বলেন,বিদ্যালয়ের প্রাপ্য ৭ একর জমি  সরকারি হাজী মুহাম্মদ মহসিন কলেজের দখলে আছে। বর্তমানে,বিদ্যালয়ের দখলে আছে মাত্র ০.৮৯ একর জমি।
ব্যবস্থাপনা
বিদ্যালয়ের সর্বোচ্চ কর্মকর্তা হলেন প্রধান শিক্ষক, যিনি একজন নন-ক্যাডার কর্মকর্তা। প্রাতঃ ও দিবা শাখার জন্য দুই জন সহকারী প্রধান শিক্ষক থাকেন। বিদ্যালয়ের সহকারী শিক্ষকগণ দিবা ও প্রাতঃ শাখায় বিভক্ত থাকেন এবং বিষয়শিক্ষক ও শ্রেণীশিক্ষকের দায়িত্ব পালন করেন। বিদ্যালয়ের অন্যান্য কাজের জন্য অফিস সহকারী ও কর্মচারীগণ নিযুক্ত থাকেন।
শিক্ষা কার্যক্রম
বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বিদ্যালয়টিতে শুধুমাত্র ছাত্রদের অধ্যায়নের সুযোগ থাকে। বিদ্যালয়টির প্রাথমিক অংশে ৫ম শ্রেণীর শিক্ষার্থীরা এবং মাধ্যমিক অংশে ৬ষ্ঠ,৭ম,৮ম,৯ম ও ১০ম শিক্ষার্থীরা অধ্যায়ন করে। ৫ম শ্রেণীর শিক্ষার্থীরা কোতোয়ালী সদর থানার অন্তর্ভুক্ত হয়ে প্রাথমিক শিক্ষা সমাপনী পরীক্ষা দেয়।
উল্লেখ্য,বিদ্যালয়টিতে বিজ্ঞান ও ব্যবসায়িক শিক্ষা বিভাগ রয়েছে। মানবিক ও কারিগরি শিক্ষা বিভাগ নেই। তাই অধ্যায়নরত ৯ম শ্রেণীর শিক্ষার্থীরা উক্ত বিভাগসমূহ নির্বাচন করতে পারে না কিংবা উক্ত বিভাগসমূহে নতুন শিক্ষার্থী ভর্তি হতে পারে না।
ভর্তি
পূর্বে,২০১৯ শিক্ষাবর্ষ পর্যন্ত প্রতি বছর নভেম্বর বা ডিসেম্বর মাসে শূন্য আসনে শিক্ষার্থী ভর্তির বিজ্ঞপ্তি প্রকাশ করা হতো। ৫ম শ্রেণীতে ১৬০জন ও প্রয়োজ্য শ্রেণীসমূহে এবং ৯ম শ্রেণীতে বিজ্ঞান ও ব্যবসায়িক শিক্ষা বিভাগে শিক্ষার্থী ভর্তি করা হতো। ডিসেম্বর মাসে উক্ত বিদ্যালয় সহ চট্টগ্রামের আরো ৯টি সরকারি মাধ্যমিক বিদ্যালয়ে জেলা প্রশাসনের তত্ত্বাবধানে ভর্তি পরীক্ষা অনুষ্ঠিত হতো। ভর্তি পরীক্ষায় কৃতকার্য শিক্ষার্থীদের তথ্য ১ম ও ২য় মেধাতালিকায় এবং ১ম ও ২য় অপেক্ষমান তালিকায় বিজ্ঞপ্তির মাধ্যমে প্রকাশ করা হতো। তালিকায় বিজোড় ক্রমিক ও জোড় ক্রমিক স্থান অধিকারীরা যথাক্রমে প্রাতঃ ও দিবা শাখায় ভর্তি হতে পারতো।
২০২১ ও ২০২২ শিক্ষাবর্ষে করোনা ভাইরাসের অতিমারির কারণে কেন্দ্রীয়ভাবে লটারির মাধ্যমে শিক্ষার্থী নির্বাচন ও ভর্তি কার্যক্রম সম্পন্ন করা হয়। শিক্ষা মন্ত্রণালয়ের প্রজ্ঞাপন মোতাবেক পরবর্তীতে ভর্তি জন্য শিক্ষার্থী নির্বাচনে ভর্তি পরীক্ষা নেওয়া হবে না। তাছাড়া মিচ্যুয়াল ট্রান্সফার ইন-এ শিক্ষার্থী ভর্তি করানো সম্ভব।
সহশিক্ষা কার্যক্রম
বিদ্যালয়টির শিক্ষার্থীরা সহশিক্ষা কার্যক্রমে অংশগ্রহণ করে থাকে। বিদ্যালয়টিতে শিক্ষার্থীদের একটি দাবা ক্লাব রয়েছে। বিজ্ঞান মেলা,গনিত উৎসব,নানা অলিম্পিয়াডসহ অন্যান্য প্রতিযোগিতামূলক অনুষ্ঠানে এবং প্রতি বছর স্বাধীনতা দিবস ও বিজয় দিবস উপলক্ষে আয়োজিত কুচকাওয়াজে তারা অংশগ্রহণ করে। তাছাড়া বিদ্যালয়ের অনেক শিক্ষার্থী বাংলাদেশ স্কাউটস, বি.এন.সি.সি ও রেড ক্রিসেন্ট সোসাইটির সদস্য।
মহারাজা মনীন্দ্রচন্দ্র কলেজ
মহারাজা মনীন্দ্রচন্দ্র কলেজ হল ভারতের উত্তর কলকাতার একটি স্নাতক কলেজ, ২০ রামকান্ত বোস স্ট্রিট কলকাতা-৭০০০০৩ এই কলেজটি ১৯৪১ সালে প্রতিষ্ঠিত হয়। এটি কলকাতা বিশ্ববিদ্যালয়ের অধীনে অনুমোদিত। এই কলেজের একটি নতুন ভবন হয়েছে ১২ পদ্মনাথ লেন কলকাতা-৭০০০০৪ এর দ্বিতীয় কলেজ রয়েছে। কলেজের প্রাক্তন অধ্যক্ষ শ্রী বিশ্বনাথ মুখোপাধ্যায়ের কন্যা শ্রীমতি বন্দিতা মুখোপাধ্যায় দান করে ছিলেন।
ইতিহাস
প্রখ্যাত শিক্ষা প্রবর্তক ডাঃ পঞ্চানন নেওগী (আই.ই.এস) কলেজটি ১৯৪১ সালের ১৫ জুলাই প্রতিষ্ঠিত করেছিলেন এবং বেশিরভাগটাই মহারাজা শ্রীশচন্দ্র নন্দীর কল্যাণে কলেজের গভর্নিং বডিকে প্রস্তাব করেছিলেন। ফলস্বরূপ কাশিমবাজারের মহামান্য পিতা মহারাজা মণীন্দ্র চন্দ্র নন্দীর স্মরণে এটির নামকরণ করা হয়েছিল মহারাজা মনীন্দ্র চন্দ্র কলেজ। এটি যথাসময়ে কলকাতায় একটি প্রধান কলেজের মর্যাদা অর্জন করেছিল।
বিভাগ এবং কোর্স
কলেজটি বি.এ., বি.এসসি. এবং বি.কম. কোর্স প্রদান করা হয়। এবং এর প্রধান লক্ষ্য ছিল কোলকাতা এবং এর আশেপাশের অঞ্চলের নিম্ন-মধ্যবিত্ত শ্রেণীর সকল স্নাতককে শিক্ষা প্রদান করা।
এই গতানুগতিক কোর্সগুলি ছাড়াও এই কলেজে কিছু উদীয়মান পেশা শংসাপত্র কোর্স যুক্ত করা হয়, যা বিশ্ববিদ্যালয় অনুদান কমিশন (ইউজিসি) স্পনসর করেন। এগুলি হল ফাংশনাল ইংলিশ, ট্যুরিজম অ্যান্ড ট্র্যাভেল ম্যানেজমেন্ট, সাংবাদিকতা (ভিডিও এডিটিং) এবং মাস কমউনিকেশান, ভিডিওগ্রাফি এবং ভিডিও এডিটিং, কম্পিউটারাইজড অফিস ম্যানেজমেন্ট, কম্পিউটারাইজড ফিনান্সিয়াল অ্যাকাউন্টিং, সি ++ এ ভাষা এবং বেসিক জাভা, ভিবি.নেট / লিনাক্স, ইন্টারনেট (ডিপ্লোমা কোর্স) প্রদান করা হয়।
কলেজ বিল্ডিং এর উপযোগি করে অন্য দুটি সুষম বিভাগ চালু আছে।
নেতাজি সুভাষ মুক্ত বিশ্ববিদ্যালয়এর পড়াশোনা কেন্দ্র (এনএসওইউ) তৈরি হয়েছে।
লাইব্রেরী
এই লাইব্রেরীটি সুন্দর প্রশস্ত পড়ার ঘর সহ ভাল বইয়ের সংগ্রহ আছে। লাইব্রেরীতে প্রায় ৬০,০০০ বইয়ের সংগ্রহ রয়েছে এবং ১১ ধরনের পত্রিকা রয়েছে। লাইব্রেরীর ডাটাবেস কম্পিউটারের মাধ্যমে রক্ষণাবেক্ষণ করা হয়। কলেজটি ব্রিটিশ কাউন্সিল লাইব্রেরী এবং আমেরিকান লাইব্রেরীর সাথে একটি প্রাতিষ্ঠানিক সদস্যতার ব্যবস্থা করেছে। প্রতিটি বিভাগ একটি সেমিনার লাইব্রেরী রক্ষণাবেক্ষণ করে, যা শিক্ষার্থীদের রেফারেন্স বই নেওয়ার জন্য অতিরিক্ত সুবিধা পাওয়া যায়।
ছাত্র জীবন
কলেজের পত্রিকা বছরে একবার প্রকাশিত হয় এবং শিক্ষার্থীরা একটি করে পত্রিকা পাওয়ার অধিকারী হয়। কলেজ কর্তৃপক্ষ সাময়িক দেওয়াল পত্রিকা প্রকাশ করে।
শিক্ষার্থীরা বার্ষিক আন্তঃ-শ্রেণী এবং আন্ত-কলেজ সাংস্কৃতিক এবং সাহিত্য প্রতিযোগিতায় অংশ নেয়। একটি সংবাদ বিবৃতির পদক্ষেপে নিয়মিত প্রকাশ এবং একটি পর্যায়বৃত্ত বৃদ্ধি নিয়ে কলেজ গর্বিত। এছাড়াও কলেজের শিক্ষার্থী ও কর্মীদের জন্য একাডেমিক ক্যালেন্ডার এবং ডায়েরি প্রকাশিত হয়। কলেজটি দরিদ্র ও মেধাবী শিক্ষার্থীদের জন্য বইয়ের ব্যবস্থা করা আছে।
কলেজের দ্বায়িত্বপাপ্ত কর্মীরা একটি বিনোদনমূলক ক্লাব পরিচালনা করেন যা অনেক বিনোদনমূলক অনুষ্ঠানের আয়োজন করে থাকে। ছেলে এবং মেয়েদের জন্য আলাদা সাধারণ ঘর রয়েছে। শিক্ষার্থীরা সামাজিক এবং সম্প্রসারণমূলক ক্রিয়াকলাপে অংশ নিতে উত্সাহিত হয়।
ইউজিসি এমন সেবা গ্রহণের জন্য সহায়তা দিয়েছে। একটি জাতীয় পরিষেবা প্রকল্প দিয়েছে যা ইউজিসি দ্বারা স্বীকৃত। দুটি এনসিসি ইউনিট রয়েছে একটি মেয়েদের জন্য এবং অন্যটি ছেলে এবং মেয়ে উভয়দের জন্য।
কলেজের প্রাক্তন ছাত্র অ্যাসোসিয়েশন প্রাক্তনী হিসাবে পরিচিত যা কলেজের সাথে সম্পর্কিত একাডেমিক, প্রশাসনিক, সাহিত্যিক এবং সাংস্কৃতিক প্রোগ্রামগুলিতে স্বাধীনভাবে এবং সক্রিয়ভাবে অংশ নিয়েছে। সমস্ত প্রাক্তন শিক্ষার্থীরা অ্যাসোসিয়েশনে যোগ দেন যাতে তারা প্রতিষ্ঠানের সাথে সংযোগ রাখতে পারে।
রসায়ন বিভাগ কেন্দ্রীয় সরকার অনুমোদিত একটি এনজিও পরিচালনা করেন যা ভিশন নামে পরিচিত। ভিশন থেকে প্রতিবছর একটি বার্ষিক অনুষ্ঠানের আয়োজন করা হয়, যেখানে কিছু মেধাবী শিক্ষার্থী তার প্রতিষ্ঠান নির্বিশেষে বিভাগের পক্ষ থেকে কলারশিপ দেওয়া হয়। প্রতি বছর তহবিল প্রতিষ্ঠার জন্য বিভিন্ন কলেজ থেকে কিছু অনুদান নেওয়া হয় যা থেকে দফতরের শিক্ষার্থীরা এবং অধ্যাপকরা দরিদ্র শিশুদের জন্য কিছু প্রয়োজনীয় অনুদান দান করেন।
কলেজের এনএসএস ইউনিটটি সক্রিয়। প্রতিবছর এনএসএস ইউনিটের সদস্যরা কলকাতার অনাথ শিশুদের নিয়ে ১২/১ বলরাম ঘোষ স্ট্রিট, শ্যামবাজারে একটি তিন দিনের কর্মশালার আয়োজন করা হয় যার মধ্যে একটি সিট অ্যান্ড ড্র প্রতিযোগিতা, অনাথ শিশুদের মধ্যাহ্নভোজন এবং একটি সাংস্কৃতিক অনুষ্ঠান করা হয়৷
স্বীকৃতি
মহারাজা মনীন্দ্রচন্দ্র কলেজ বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। ২০১২ সালে এটি জাতীয় মূল্যায়ন ও স্বীকৃতি কাউন্সিল (এনএএসি) দ্বারা পুনরায় স্বীকৃত এবং বি গ্রেড প্রদান করেছিল।
রহনপুর কমিউটার
রহনপুর কমিউটার (ট্রেন নাম্বার-৫৭/৭৭) বাংলাদেশ রেলওয়ে পরিচালিত একটি কমিউটার ট্রেন। ট্রেনটি যাত্রাপথে পাবনা জেলা, নাটোর জেলা, রাজশাহী জেলা ও চাঁপাইনবাবগঞ্জ জেলাকে সংযুক্ত করেছে। রহনপুর কমিউটার রাজশাহী/ঈশ্বরদী কমিউটার ট্রেনের সাথে রেক বিনিময় করে চলাচল করে।
নামকরণ
৫৭/৫৮/৭৭/৭৮ নং ট্রেন ১০ই জানুয়ারি ২০২০ সালের পূর্বে রাজশাহী কমিউটার নামে চলাচল করতো। এরপর ট্রেনটিকে তিনটি ভিন্ন নাম দেওয়া হয়। ৫৭/৭৭ নং রহনপুর কমিউটার।
স্টেশন তালিকা
রহনপুর কমিউটার যাত্রা পথে যেসকল রেলওয়ে স্টেশন দিয়ে চলাচল করে নিম্নে তা উল্লেখ করা হলো:
সময়সূচি
রহনপুর কমিউটার ট্রেনের সময়সূচি নিম্নে উল্লেখ করা হলো: (বাংলাদেশ রেলওয়ের ৫২তম সময়সূচি অনুযায়ী)
লেবিয়া
ভগোষ্ঠ বা লেবিয়াম (ইংরেজি: labium) এবং (বহুবচন: লেবিয়া), ল্যাটিন ভাষা থেকে ব্যুৎপন্ন একটি শব্দ, যার অর্থ হচ্ছে “ওষ্ঠ” বা “ঠোঁট”। লেবিয়াম এবং এর থেকে বু্ৎপত্তি হয়েছে এমন শব্দগুলো, যেমন: লেবিয়াল, ল্যাব্রাম—এগুলো ঠোঁটের মতো গড়ন বিশিষ্ট সব গঠন বোঝাতে ব্যবহৃত হয়। কিন্তু ইংরেজিতে লেবিয়াম বলতে সচরাচর বোঝানো হয় স্ত্রী প্রজনন তন্ত্রের, ভালভার একটি অংশ। লেবিয়ামের দুটি অংশ রয়েছে, ক. লেবিয়া মেজরা বা বৃহদোষ্ঠ, এবং খ. লেবিয়া মাইনরা বা ক্ষুদ্রোষ্ঠ।
শারীরস্থান ও চিকিৎসা
লেবিয়া মেজরা বা বৃহদোষ্ঠ
সামজিক ও সাংস্কৃতিক বাধ্যবাধকতা
লেবিয়াপ্লাসটি হচ্ছে একপ্রকার শল্যচিকিৎসা, যার দ্বারা সৌন্দর্যতা বৃদ্ধি ও চিকিৎসা সংক্রান্ত কারণে লেবিয়ার পরিবর্তন ঘটানো হয়।
নোনেম জেন
নোনেম জেন (Noname Jane), একজন মার্কিন পর্নোগ্রাফিক অভিনেত্রী। বেশিরভাগ পর্নোগ্রাফিক ছবিতে তিনি মঞ্চ নাম ভায়োলেট ব্লু ব্যবহার করেছেন। ২০০৭ সালের অক্টোবরে, লেখক ভায়োলেট ব্লু কর্তৃক আনা এক মামলায় অভিযোগ করেন যে, জেন তার নাম এবং ব্যক্তিত্ব গ্রহণ করছে। মামলার নিষেধাজ্ঞায় জেনকে তার মঞ্চের নাম পরিবর্তন করে প্রথমে ভায়োলেটা ব্লু এবং পরে নোনেম জেন রাখার অনুরোধ জানিয়েছিল।
জীবনের প্রথমার্ধ
জেনের জন্ম ওয়াশিংটনের অ্যাবেডিনে এবং তিনি চেরোকি, ওলন্দাজ, ইংরেজ এবং ফরাসি বংশোদ্ভূত। তিনি বলেন যে, তার বয়স যখন সাত তখন থেকেই তিনি "ছেলেদের সাথে মেলামেশা" শুরু করেন এবং ১৩ বছর বয়সেই তিনি প্রথম দৈহিক মিলন লিপ্ত হন, যখন তার পিতামাতা বাইরে বিঙ্গো খেলতে যান। তিনি ১৬ বছর বয়সে ম্যাজিক এবং জাদুবিদ্যা অধ্যয়ন শুরু করেন এবং ২১ বছর বয়সে একটি থ্লেমিক ধর্মীয় সংগঠন অরডো টেম্পলি ওরিয়েন্টিসে দীক্ষা নেয়া শুরু করেন।
ক্যারিয়ার
থাম্ব|২০০৪ সালের ডিসেম্বরে ব্যাং মাই হোয়াইট টাইট অ্যাস ১৭ এর সেটে জেন পর্নোগ্রাফিক চলচ্চিত্রের আগে, তিনি একটি সাক্ষাৎকারে দাবি করেছিলেন যে, তিনি উটাহের সল্টলেক সিটিতে একজন স্ট্রিপার হিসেবে কাজ করেছেন এবং পর্নোগ্রাফিক ম্যাগাজিনগুলি তার প্রতি আগ্রহী না হওয়ার পরেই তিনি লস এঞ্জেলেসে পর্নোগ্রাফিক সিনেমায় অভিনয় শুরু করেছিলেন। তিনি "ভায়োলেট ব্লু" নামে ৩০০ টিরও বেশি পর্নোগ্রাফিক চলচ্চিত্রে হাজির হয়েছেন, যার মধ্যে বেশ কয়েকটি উইকেড পিকচার্স এবং ভিভিড এন্টারটেইনমেন্ট দ্বারা প্রযোজিত। চলচ্চিত্রগুলি জাপানে জনপ্রিয় হয়ে ওঠে এবং তিনি জাপানি পুরুষদের সাথে দুটি পর্নোগ্রাফিক ছবিতে অভিনয় করেন। তিনি গোল্ড স্টার মডেলিং ট্যালেন্ট এজেন্সির প্রতিনিধিত্ব করছেন।
অবসর
২০০৫ সালের এপ্রিলে, নোনেম জেন ঘোষণা করেন যে, মে মাসে তিনি তার স্বদেশ ওয়াশিংটনে ফিরে আসবেন এবং তার স্বামী পর্নোগ্রাফার স্টোনি কার্টিসের জন্য কাজ চালিয়ে যাওয়ার জন্য লস এঞ্জেলেসেই থেকে যাবেন। তার মা তার থাকার জন্য একটি বাড়ি কিনেছিলেন। তিনি অভিমত ব্যক্ত করেছিলেন যে, তিনি তার অসুস্থ পিতার যত্ন নিবেন এবং তার ছেলের জন্য একটি স্বাস্থ্যকর পরিবেশ দিতে চান। জেন ঘোষণা করেছিলেন যে, তিনি গোল্ড স্টার মডেলিংয়ের প্রতিনিধিত্ব অব্যাহত রাখবেন, এবং তিনি আরও বলেন, "আমি আসব এবং আমার পর্ন ভ্যালি বন্ধুদের সাথে দেখা করতে উদ্বিগ্ন হব, তাই যখন কোন প্রকল্পের জন্য আমাকে মনে পড়বে, আমাকে জানাবেন।"
সান মাটিও ডেইলি জার্নাল
সান মাটিও ডেইলি জার্নাল হ'ল একটি দৈনিক পত্রিকা, যা সপ্তাহে ছয় দিন, সোমবার থেকে শুক্রবার এবং একটি কম্বো সপ্তাহান্ত সংস্করণে প্রকাশিত হয়। সংবাদপত্রটি ক্যালিফোর্নিয়ার সান মাটিও কাউন্টি জুড়ে বিতরণ করা হয়।
ক্রিয়াকলাপ
ডেইলি জার্নালের প্রকাশক হলেন জেরি লি এবং এর সম্পাদক হলেন জন মে।
২০০৮ সালে, প্রতিদ্বন্দ্বী সংবাদপত্র, পলো অল্টো ডেইলি পোস্টের হয়ে কাজ করা এক ব্যক্তি কর্তৃক পত্রিকা পরিষ্কার করে দেওয়ার ঘটনা ঘটেছিল।
ওয়াশিংটন পোস্ট জানিয়েছে যে সান মাটিও কাউন্টির মধ্যে ইস্ট পলো অল্টো নিয়ে যে কয়েকটি প্রকাশনা রিপোর্ট প্রকাশ করে তার মধ্যে একটি হল এই পত্রিকা।
ফুসফুসীয় বায়ুথলি
ফুসফুসীয় বায়ুথলি বা পালমোনারি অ্যালভিওলাস (plural: alveoli, from Latin alveolus, "little cavity") ফুসফুস প্যারেনকাইমাতে কাপ-আকৃতির একটি গহ্বর যেখানে গ্যাসের আদান-প্রদান ঘটে।
বহিঃসংযোগ
Pulmonary alveolus
রোচডেল শিশু যৌন নির্যাতন চক্র
রোচডেল শিশু যৌন নির্যাতন চক্র হল ইংল্যান্ডের গ্রেটার ম্যানচেস্টারের রোচডেল অঞ্চলে কম বয়সী কিশোরীদের জড়িত করে একটি যৌন চক্র। ২০১২ সালের মে মাসে নয়জন পুরুষকে যৌন পাচার এবং অন্যান্য অপরাধ, যেমন ধর্ষণ, যৌনতার জন্য মেয়েদের পাচার এবং একটি শিশুর সাথে যৌন ক্রিয়াকলাপে জড়িত থাকার ষড়যন্ত্রে দোষী সাব্যস্ত করা হয়েছিল। এর পরে গ্রেটার ম্যানচেস্টার পুলিশ আরও যৌন অবমাননার দাবির তদন্তের জন্য অপারেশন ডাবল্ট চালু করে এখনো পর্যন্ত ১৯ জন পুরুষকে দোষী সাব্যস্ত করেছে। পুলিশী তদন্তের সময় সাতচল্লিশজন মেয়েকে শিশু যৌন শোষণের শিকার হিসেবে চিহ্নিত করা হয়েছিল।  ২০১৪ সালে, জে রিপোর্টে অনুমান করা হয়েছিল যে ১৯৯৭ থেকে ২০১৩ সালের মধ্যে কমপক্ষে ১,৪০০ শিশু এই চক্র দ্বারা নির্যাতিত হয়েছিল। অভিযুক্ত ব্যক্তিরা ছিল ব্রিটিশ পাকিস্তানি, যার ফলে তদন্তে ব্যর্থতার আসল কারণ কর্তৃপক্ষের জাতিগত কুসংস্কারের অভিযোগে অভিযুক্ত হওয়ার ভয়ের সাথে যুক্ত কিনা তা নিয়ে আলোচনা শুরু হয়েছিল। মেয়েরা ছিল মূলত শ্বেতাঙ্গ ব্রিটিশ।
২০১৫ সালের মার্চ মাসে, গ্রেটার ম্যানচেস্টার পুলিশ ২০০৮ থেকে ২০১০ সালের মধ্যে শিশু যৌন শোষণের অভিযোগ আরো পুঙ্খানুপুঙ্খভাবে তদন্ত করতে ব্যর্থ হওয়ার জন্য ক্ষমা চেয়েছিল। যৌন স্বাস্থ্যকর্মী সারা রোবোথাম, যিনি প্রথম সমাজে শিশু নির্যাতনের ধরনগুলি আন্দাজ করতে পেরেছিলেন এবং এই অপরাধগুলি পুলিশের নজরে আনার জন্য লড়াই করেছিলেন, তাঁকে ২০১৪ সালে অনাবশ্যক বলে ঘোষণা করা হয়েছিল। একজন প্রাক্তন গোয়েন্দা কনস্টেবল মার্গারেট অলিভার, যিনি গ্রুমিং (যৌন ব্যবহারের উদ্দেশ্যে তৈরি করা) চক্রগুলির তদন্ত করছিলেন, তিনি পুলিশ বাহিনীর মামলা পরিচালনার ধরনের প্রতি বিরক্ত হয়ে ২০১২ সালে পদত্যাগ করেছিলেন এবং জনসাধারণকে অবহিত করার জন্য সব কিছু ফাঁস করে দিয়েছিলেন।
অপরাধীরা
প্রাথমিকভাবে বারো জনকে যৌন পাচার এবং অন্যান্য অপরাধে অভিযুক্ত করা হয়েছিল, যেগুলির মধ্যে ছিল: ধর্ষণ, যৌনতার জন্য মেয়েদের পাচার এবং একটি শিশুর সাথে যৌনকর্মে লিপ্ত হওয়ার ষড়যন্ত্র। এদের মধ্যে নয়জনকে দোষী সাব্যস্ত করা হয়েছিল, যাদের মধ্যে আটজন ব্রিটিশ পাকিস্তানি বংশোদ্ভূত এবং একজন আফগান আশ্রয়প্রার্থী ছিল। দোষী সাব্যস্ত না হওয়া তিনজনের মধ্যে একজনকে সব অভিযোগ থেকে মুক্তি দেওয়া হয়েছিল, দ্বিতীয় ব্যক্তির ক্ষেত্রে জুরি কোন রায়ে পৌঁছাতে পারেননি, এবং তৃতীয়জন জামিনে থাকা অবস্থায় পাকিস্তানে পালিয়ে গিয়েছিল, বিচারে আর উপস্থিত হয়নি। বেশিরভাগ পুরুষ ছিল বিবাহিত এবং তারা তাদের নিজেদের সম্প্রদায়ের মধ্যে সম্মানীয় ছিল। যৌন পাচারের দায়ে দোষী সাব্যস্ত চক্রের একজন সদস্য ছিল একটি মসজিদের ধর্মশিক্ষার শিক্ষক, বিবাহিত এবং পাঁচজনের বাবা। পুরুষদের বয়স ২৪ - ৫৯ এর মধ্যে ছিল এবং সবাই একে অপরকে জানত। দুজন একই ট্যাক্সি ফার্মে কর্মরত ছিল এবং অন্য দুজন টেক-অ্যাওয়ে রেস্তোরাঁয় কাজ করত; কেউ কেউ পাকিস্তানের একই গ্রাম থেকে এসেছিল এবং আরও দুজন লোক একটিই ফ্ল্যাট ভাড়া নিয়ে থাকত। অপ্রাপ্তবয়স্ক মেয়েদের যৌনকর্মে লিপ্ত করার জন্য এই চক্র কাজ করত।
অবমাননা
রোচডেলের কাছে হেইউডে ২০০৮ এবং ২০০৯ সালে অপ্রাপ্তবয়স্ক মেয়েদের সাথে অবমাননাকর ব্যবহারের ঘটনা ঘটেছিল। যদিও একজন নির্যাতিত ২০০৮ সালে শিশু গ্রুমিং ঘটনার বিবরণ নিয়ে পুলিশের কাছে গিয়েছিল, কিন্তু ক্রাউন প্রসিকিউশন সার্ভিস (সিপিএস) সাক্ষীর বিশ্বাসযোগ্যতার অভাবের জন্য দুজনের বিরুদ্ধে কোন ব্যবস্থা না নেওয়ার সিদ্ধান্ত নেয়।
এনএইচএস এর রোচডেল ক্রাইসিস ইন্টারভেনশন দলের সমন্বয়কারী সারা রোবোথাম পুলিশ এবং কর্তৃপক্ষকে "যৌন নিপীড়নের ধরণ" সম্পর্কে সতর্ক করার চেষ্টা করেছিলেন, কিন্তু তাঁর কথায় কান দেওয়া হয়নি। ২০০৩ এবং ২০১৪ সালের মধ্যে, রোবোথাম পুলিশ এবং সামাজিক পরিষেবাগুলিকে সতর্ক করার জন্য ১৮০ বারেরও বেশি চেষ্টা করেছিলেন কিন্তু তাঁকে বলা হয়েছিল যে সাক্ষীরা নির্ভরযোগ্য নয়।
সিপিএস এই মামলা বাদ দেওয়ার ফলে, পুলিশ তাদের তদন্ত বন্ধ করে দেয়। এরপর ২০০৯ সালের ডিসেম্বরে যখন দ্বিতীয় মেয়েটি একই ধরনের একটি অভিযোগ করেছিল তখন তদন্ত পুনরায় শুরু হয়েছিল। এই অঞ্চলের জন্য নতুন প্রধান অভিশংসক, প্রথম প্রজন্মের ব্রিটিশ-পাকিস্তানি, নাজির আফজাল নিযুক্ত হবার পর সিপিএসের মূল সিদ্ধান্তটি ২০১১ সালে বাতিল করা হয়।
অপরাধীদের শিকারের লক্ষ্য থাকত অসুরক্ষিত কিশোরীরা, যারা সাধারণত বঞ্চিত এবং স্বাভাবিক সামাজিক সম্পর্কের সঙ্গে পর্যাপ্তভাবে মোকাবিলা করতে অক্ষম এমন পরিবেশের। "হানিপট অঞ্চল" (বিশেষ আগ্রহের স্থান যেগুলি দর্শনার্থীদের কাছে খুবই জনপ্রিয় এবং যেখানে প্রায় ভিড় উপচে পড়ে), যেখানে তরুণরা জড়ো হয়, যেমন টেকঅ্যাওয়ে খাবারের দোকান অঞ্চলে, তাদের দিকে লক্ষ্য রাখা হত। একজন ১৫ বছর বয়সী শিকার, যাকে হানি মনস্টার বলা হত, সে একজন নিয়োগকারী হিসাবে কাজ করত, এবং এই চক্রের জন্য ১৩ বছরের কম বয়সী মেয়েদের প্ররোচিত করত। মদ্য ও মাদকদ্রব্য, খাবার, অল্প পরিমাণ অর্থ এবং অন্যান্য উপহারের সংমিশ্রণ দ্বারা ঘুষ প্রদান করে নির্যাতিতদের অবমাননা সম্পর্কে চুপ করে থাকতে বাধ্য করা হত।
দোষী সাব্যস্ত হওয়া সবচেয়ে বয়স্ক ব্যক্তি শাবির আহমেদ, কিছুদিনের জন্য প্রধান পাচারকারী ছিল। একবার সে ১৫ বছর বয়সী একটি মেয়েকে কবীর হাসানের সাথে যৌন সম্পর্ক স্থাপনের আদেশ দিয়েছিল, হাসানের জন্মদিনের জন্য "উপহার" হিসেবে – হাসান তখন মেয়েটিকে ধর্ষণ করে। বিবাহিত আব্দুল আজিজ, যে ছিল তিন সন্তানের পিতা, শাবির আহমেদের কাছ থেকে প্রধান পাচারকারী হিসেবে দায়িত্ব গ্রহণ করেছিল এবং বিভিন্ন পুরুষ তাকে অর্থ প্রদান করত অপ্রাপ্তবয়স্ক মেয়েদের যৌনতার উদ্দেশ্যে জোগাড় করে দেবার জন্য।
নির্যাতিতদের শারীরিকভাবে লাঞ্ছিত করা হত এবং একসঙ্গে পাঁচজন পুরুষও তাদের ধর্ষণ করত, অথবা "একদিনে অনেকজন পুরুষের সাথে এবং সপ্তাহে অনেকবার" সহবাস করতে বাধ্য করা হত। মাদক ও মদ্য দিয়ে নির্যাতিতদের নেশাগ্রস্ত করে রাখা হত এবং রোচডেল, ওল্ডহ্যাম, নেলসন, ব্র্যাডফোর্ড ও লিডস সহ উত্তর ইংল্যান্ডের বিভিন্ন স্থানে নিয়ে যাওয়া হত। অবমাননাকারীরা এর জন্য তাদের সামান্য পরিমাণ অর্থ প্রদান করত। ১৩ বছর বয়সী এক নির্যাতিতা বলেছিল যে, ভদকার বিনিময়ে যৌনমিলনে বাধ্য হওয়ার পর, তার পীড়ক অবিলম্বে তাকে আবার ধর্ষণ করে এবং ঘটনা সম্পর্কে কাউকে কিছু না বলার জন্য তাকে ৪০ পাউণ্ড দেয়। পুলিশের নথিপত্রের রক্ষিত ঘটনাগুলির মধ্যে একটি ১৫ বছর বয়সী নির্যাতিতা এতটাই মাতাল ছিল যে, সে যে ২০ জন পুরুষের দ্বারা একের পর এক ধর্ষিত হয়েছিল তা স্মরণ করতে পারেনি; এবং আরেকজন নির্যাতিতা মাতাল অবস্থায় দুজন লোক দ্বারা ধর্ষিত হতে হতে বিছানার পাশে বমি করছিল। একজন ১৩ বছর বয়সী নির্যাতিতা গর্ভবতী হয়ে পড়েছিল এবং তাকে গর্ভপাত করাতে হয়েছিল।
বিচার এবং শাস্তি
চক্রের কিছু সদস্য আদালতকে বলেছিল যে মেয়েরা ইচ্ছুক অংশগ্রহণকারী ছিল এবং পুরুষদের সাথে তারা যৌন মিলনে খুশি ছিল। চক্রের মাথা, ৫৯ বছর বয়সী শাবির আহমেদ দাবী করেছিল যে, মেয়েরা "যৌনকর্মী", তারা "ব্যবসা সাম্রাজ্য" চালাচ্ছিল এবং অভিযোগগুলি সব "নির্জলা মিথ্যা"। সে আদালতে চিৎকার করে বলেছিল, "শ্বেতাঙ্গরা কোথায়? তোমরা এখানে শুধু আমার মত মানুষদের এনেছ।" শাবির আহমেদের হুমকিজনক আচরণ এবং বিচারক জেরাল্ড ক্লিফটনকে "বর্ণবাদী জারজ" বলার ফলে তাকে সাজা শুনানির জন্য আদালত থেকে নিষিদ্ধ করা হয়।
২০১২ সালের মে মাসে নয়জন দোষী সাব্যস্ত হয়ে বিচার শেষ হয়। শাবির আহমেদের সাজা সবচেয়ে বেশি হয়েছিল, ধর্ষণ, ধর্ষণে সহায়তা ও প্ররোচনা, যৌন নিপীড়ন, যৌন শোষণের জন্য পাচার এবং শিশুদের সঙ্গে যৌনকর্মে লিপ্ত হওয়ার ষড়যন্ত্রের জন্য ১৯ বছরের কারদণ্ড। মোহাম্মদ সাজিদকে ধর্ষণ, ১৬ বছরের কম বয়সী একটি মেয়ের সাথে যৌন কার্যকলাপ, যৌন শোষণের জন্য পাচার এবং শিশুদের সাথে যৌন ক্রিয়াকলাপে জড়িত থাকার ষড়যন্ত্রের জন্য ১২ বছরের কারাদণ্ড দেওয়া হয়েছিল। কবীর হাসানকে ধর্ষণ এবং শিশুদের সঙ্গে যৌনকর্মে লিপ্ত হওয়ার ষড়যন্ত্রের জন্য নয় বছরের কারাদণ্ড দেওয়া হয়েছিল। আবদুল আজিজ একই ধরনের শাস্তি পেয়েছিল: যৌন শোষণের জন্য পাচার এবং শিশুদের সাথে যৌন ক্রিয়াকলাপে জড়িত থাকার ষড়যন্ত্রের জন্য নয় বছরের কারাদণ্ড (একই সাথে)। আব্দুল রউফকে যৌন শোষণ এবং শিশুদের সঙ্গে যৌনকর্মে লিপ্ত হওয়ার ষড়যন্ত্র ও পাচারের জন্য ছয় বছরের কারাদণ্ড দেওয়া হয়েছিল। আদিল খানকে একই অপরাধের জন্য আট বছরের কারাদণ্ড দেওয়া হয়েছিল। মোহাম্মদ আমিন যৌন নিপীড়ন এবং শিশুদের সাথে যৌনকর্মে লিপ্ত হওয়ার ষড়যন্ত্রের জন্য পাঁচ বছরের কারাদণ্ড পেয়েছিল। আবদুল কাইয়ুমকে শিশুদের সঙ্গে যৌনকর্মে লিপ্ত হওয়ার ষড়যন্ত্রের জন্য আরও পাঁচ বছরের সাজা দেওয়া হয়, অন্যদিকে হামিদ সাফি যৌন শোষণ, পাচার এবং শিশুদের সঙ্গে যৌনকর্মে লিপ্ত হওয়ার ষড়যন্ত্রের জন্য চার বছর কারাদণ্ডে দণ্ডিত হয়েছিল।
দোষী সাব্যস্তদের মধ্যে চারজন, শাবির আহমেদ, আদিল খান, আবদুল রউফ এবং আব্দুল আজিজ, যাদের ব্রিটিশ এবং পাকিস্তানি দ্বৈত নাগরিকত্ব ছিল, তৎকালীন স্বরাষ্ট্র সচিব টেরেসা মে তাদের ব্রিটিশ নাগরিকত্ব প্রত্যাহার করে নিয়েছিলেন এবং তাদের পাকিস্তানে নির্বাসিত হতে হয়েছিল। মে বলেছিলেন যে প্রত্যাহারগুলি "জনস্বার্থের সহায়ক"।
দ্বিতীয় যৌন চক্র এবং অপারেশন ডাবল্ট
২০১২ সালের মে মাসে প্রথম যৌন চক্র ভেঙে যাওয়ার পর, রোচডেলে আরেকটি শিশু যৌন শোষণ চক্রের ব্যাপারে পুলিশ গ্রেফতার শুরু করেছিল। একটি শিশুর সঙ্গে যৌন কার্যকলাপের সন্দেহে ২৪ থেকে ৩৮ বছর বয়সী নয়জনকে গ্রেপ্তার করা হয়েছিল। এই অঞ্চলে শিশু গ্রুমিং এবং যৌন নির্যাতনের তদন্তের সময়েই অপারেশন ডাবল্ট চালু করা হয়েছিল। সহকারী প্রধান কনস্টেবল স্টিভ হেইউড জানিয়েছিলেন, ২০১৩ সালের মে মাসে প্রায় ৫৫০ জন কর্মকর্তা অপারেশন ডাবল্টে কাজ করছিলেন। তিনি বলেন, তদন্ত "অত্যন্ত সংবেদনশীল পর্যায়ে" এবং রাস্তার গ্রুমিং বাহিনীর তদন্তে সর্বোচ্চ অগ্রাধিকার, "বন্দুক নিয়ে অপরাধের চেয়েও বড় অগ্রাধিকার"। তিনি বলেন, এই তদন্তে ২০০৩ সালের রোচডেলের ঘটনাগুলিও দেখা হচ্ছে।
২০১৫ সালের মার্চ মাসে, ২৬ থেকে ৪৫ বছর বয়সী দশজন পুরুষের বিরুদ্ধে ১৩ থেকে ২৩ বছর বয়সী সাতজন মহিলার বিরুদ্ধে গুরুতর যৌন অপরাধের অভিযোগ আনা হয়েছিল। ২০০৫ থেকে ২০১৩ সালের মধ্যে রোচডেলে যেসব কথিত অপরাধ সংঘটিত হয়েছিল তার মধ্যে ছিল ধর্ষণ, ধর্ষণের ষড়যন্ত্র, একটি শিশুকে যৌনকর্মে লিপ্ত করা, একটি শিশুর সাথে যৌন কার্যকলাপ এবং যৌন নিপীড়ন।
প্রতিক্রিয়া এবং জনসাধারণের বিতর্ক
মামলাগুলি জাতিগতভাবে অনুপ্রাণিত কিনা তা নিয়ে একটি গুরুতর বিতর্ক উত্থাপিত হয়েছিল। মনে করা হয়েছিল যে, যৌনচক্রের সমস্ত বিবরণ প্রকাশিত হবার পর, বর্ণবাদী তকমা লেগে যাওয়ার ভয়ে, পুলিশ এবং সমাজকর্ম বিভাগ ঠিক করে কাজ করতে পারেনি এবংপাকিস্তানি পুরুষেরা যে দুর্বল শ্বেতাঙ্গ কিশোরীদের গ্রুমিং করছিল সেই ব্যাপারটি উপেক্ষা করা হয়।  ২০১২ সালে ডেপুটি চিলড্রেন কমিশনার একটি প্রতিবেদনে বলেছিলেন যে ব্রিটেনে শিশু যৌন নির্যাতনের ৩৩% ব্রিটিশ এশিয়ান চক্র দ্বারা সংঘটিত হয়েছিল, যেখানে এশিয়রা সমগ্র জনসংখ্যার ৭%। কিন্তু উপসংহারে বলা হয়েছিল যে এই তথ্যের উপর নির্ভর করা "দায়িত্বজ্ঞানহীনতা"র পরিচয়।
কেইগলির লেবার সাংসদ অ্যান ক্রায়ার, ২০১২ সালে চিত্রায়িত বিবিসির একটি তথ্যচিত্রে বলেছিলেন যে তিনি নির্যাততদের পরিবারের সাথে কাজ করেছিলেন, তিনি "প্রায় প্রতি সপ্তাহে পুলিশ স্টেশনে ঘুরে খোঁজ নিচ্ছিলেন" এবং পুলিশ এবং সামাজিক পরিষেবা উভয়কে কিছু করার জন্য "আবেদন" জানিয়েছিলেন। ক্রায়ার বলেছিলেন, "পুলিশ বা সামাজিক পরিষেবা সংস্থাগুলি এই মামলাগুলিকে স্পর্শ করবে না। আমি মনে করি তারা তারা বর্ণবাদী তকমা পাবার ভয় পেয়েছিল।" ক্রায়ার মুসলিম সম্প্রদায়ের কাছে পৌঁছে গিয়েছিলেন এবং তাদের কোন পদক্ষেপ নিতে রাজি করার চেষ্টা করেছিলেন: "আমি আমার এক বন্ধুর কাছে গিয়েছিলাম, যিনি একজন স্থানীয় কাউন্সিলর হওয়ার সাথে সাথে একজন মুসলিমও ছিলেন এবং সেইজন্য আমাকে প্রবীণদের কাছে উপস্থিত করতে পেরেছিলেন, কারণ আমি ভেবেছিলাম এই প্রবীণদের জড়িত করার চেষ্টা করা একটি ভাল পদক্ষেপ। আমি আশা করেছিলাম যে আমি প্রবীণদের রাজি করতে সক্ষম হব, যাতে তাঁরা এগিয়ে এসে বলতে পারেন যে 'এই আচরণটি ইসলাম বিরোধী এবং আমি এটি বন্ধ করতে চাই। আপনি যদি না শোনেন তবে আমি আপনার সম্পর্কে সমগ্র সম্প্রদায়কে বলব আপনি কী করছেন'। কিন্তু তাঁরা এমন করার জন্য প্রস্তুত ছিলেন না।"
শিশু ও পরিবার মন্ত্রী টিম লাওটন বলেছিলেন, যদিও এমন কোন প্রমাণ নেই যে জাতিগত সম্প্রদায় শিশু যৌন নির্যাতনকে সমর্থন করে, তবুও তিনি এই নিয়ে উদ্বিগ্ন ছিলেন যে কেউ কেউ পুলিশে খবর দিতে দেরী করছেন, এবং পুলিশ ও সমাজকর্মীদের প্রতি আহ্বান জানান যে "জাতিগতভাবে রাজনৈতিক সঠিকতা" যেন অপরাধীদের ধরার ক্ষেত্রে তাঁদের কাজে বাধার সৃষ্টি না করতে পারে।
২০১১ সালের শেষের দিকে, শিশু কমিশনারের কার্যালয় রাস্তার দলগুলির দ্বারা শিশু যৌন শোষণের বিষয়ে দুই বছরের দীর্ঘ তদন্ত শুরু করে। তদন্তটি ২০১৩ সালের নভেম্বরে চূড়ান্ত প্রতিবেদন জারি করে। রোচডেল চক্রের সদস্যরা সাজা পাওয়ার পর, যুক্তরাজ্যের শিক্ষা অধিদপ্তর আবাসিক পরিচর্যায় অরক্ষিত শিশুদের সুরক্ষার জন্য বিশেষজ্ঞ ফস্টার কেয়ার প্রকল্পের জন্য নতুন তহবিলের ঘোষণা করেছিল, যেখানে কিছু নির্যাতিতাও ছিল।
৫ই জানুয়ারী ২০১১ সালের দ্য টাইমস এর প্রতিবেদন
২০১১ সালের ৫ই জানুয়ারি তারিখের দ্য টাইমস এর একটি প্রতিবেদন, যেটি উত্তর এবং মিডল্যান্ডস -এ শিশু যৌন গ্রুমিংয়ের জন্য দণ্ডাজ্ঞা সম্পর্কিত। ১১ থেকে ১৬ বছর বয়সী মেয়েদের গ্রুমিং করার অপরাধের জন্য ১৯৯৭ সাল থেকে দোষী সাব্যস্ত ৫৬ জন অপরাধীর মধ্যে, তিনজন শ্বেতাঙ্গ, ৫৩ জন এশীয়, যাদের মধ্যে ৫০ জন মুসলিম এবং অধিকাংশই ব্রিটিশ পাকিস্তানি সম্প্রদায়ের। উপরন্তু, দ্য টাইমস এর নিবন্ধটিতে অভিযোগ করা হয়েছিল: "একটি শহর ব্যতীত, অন্য স্থানে, ব্রিটিশ পাকিস্তানি সম্প্রদায়ের মধ্যে "ব্রিটিশ পাকিস্তানি সম্প্রদায়ের সদস্যদের" নিয়ে গঠিত "যৌন কারবার (পিম্পিং) চক্রের" সমস্যা মোকাবিলায় কাজ করার সামান্যই প্রমাণ রয়েছে।
গবেষক এলা ককবেইন এবং হেলেন ব্রেলে এই অনুসন্ধানগুলিকে প্রশ্নবিদ্ধ করেছেন। ইউসিএল জিল ডান্ডো ইনস্টিটিউট অফ সিকিউরিটি অ্যান্ড ক্রাইম সায়েন্সের জন্য করা এঁদের কাজ থেকে দ্য টাইমস প্রতিবেদনের জন্য অনেক প্রমাণ সংগ্রহ করা হয়েছিল। ককবেইন দ্য ইন্ডিপেন্ডেন্টকে বলেছিলেন "উদ্ধৃতিগুলি সঠিক কিন্তু সেগুলি প্রসঙ্গের বাইরে নেওয়া হয়েছে,"; "এছাড়া তারা মূল গবেষণার ছোট নমুনা আকারের সারবত্তা স্বীকার করে নি, যেগুলি শুধুমাত্র দুটি বড় ক্ষেত্রেই মনোনিবেশ করে তৈরি।" ককবেইন এবং ব্রেলে উদ্বেগ প্রকাশ করে বলেছিলেন যে "একটি ছোট, ভৌগোলিকভাবে কেন্দ্রীভূত নমুনা থেকে একটি সম্পূর্ণ অপরাধের ধরন চিহ্নিত করার জন্য ফলাফলগুলিকে অত্যধিক বর্ধিত করা হয়েছে"।
যৌন কারবার অপসারণের জন্য জোট
হিলারি উইলমার, যিনি যৌন শোষিত মেয়েদের পিতামাতার সহায়তার জন্য লিডস-ভিত্তিক "যৌন কারবার অপসারণের জন্য একটি জোট (ক্রপ)" এর প্রতিনিধি, তিনি বলেছিলেন "অপরাধীদের অধিকাংশই পাকিস্তানি এশীয়", গোষ্ঠীর ভিতরের উৎসগুলি থেকে পাওয়া খবর অনুযায়ী ৮০ শতাংশের মতো, দ্য ইন্ডিপেন্ডেন্ট বলেছিল যে "কুর্দি, রোমানীয় এবং আলবেনীয় দলও জড়িত ছিল"। উইলমার আরও বলেন: "আমরা মনে করি এটি হিমশৈলের চূড়া মাত্র", যদিও তিনি বিষয়টিকে জাতিগত অপরাধ হিসেবে গণ্য করার বিরুদ্ধে সতর্ক করেছিলেন: "এটা একটা অপরাধমূলক ব্যাপার।" দ্য ইন্ডিপেন্ডেন্ট অনুসারে, ২০১২ সালের মে মাসের মধ্যে, সংগঠনের নজরে আসা এশিয়ান বংশোদ্ভূত অপব্যবহারকারীদের সংখ্যার বিষয়ে ক্রপ "হঠাৎ চুপ হয়ে গিয়েছিল"। উইলমার পত্রিকাটিকে ব্যাখ্যা করেছিলেন: "আমাদের বিএনপির মুখপাত্র হিসাবে অভিযুক্ত করা হয়েছে"।
শিশু সুরক্ষা সংস্থা
২০১১ সালে, শিশু শোষণ ও অনলাইন সুরক্ষা কেন্দ্র জাতিগত পরিলেখ এবং অপ্রাপ্তবয়স্ক গ্রুমিংয়ের অপরাধের মধ্যে কোন যোগসূত্র আছে কিনা তা দেখার জন্য পাঁচ মাসের দীর্ঘ তদন্ত শুরু করে। সংগঠনটি অপ্রাপ্তবয়স্কদের গ্রুমিংকে এমন কোনো পরিস্থিতি হিসেবে সংজ্ঞায়িত করেছে যেখানে কোনো শিশু বা কিশোর যৌন অনুগ্রহের বিনিময়ে উপহার পায়। এটি বার্নার্ডোর মতো সংস্থার কাছ থেকে পরিসংখ্যান নিয়েছিল কিন্তু বিশেষজ্ঞ শিক্ষাবিদদের দ্বারা ফলাফলগুলি অপ্রামাণিক বলে বিবেচিত হয়েছিল কারণ সব পরিসংখ্যান একইভাবে সংকলিত করা হয়নি এবং প্রতিটি রিপোর্ট করা অপরাধের সাথে জাতিগততা সবসময় লক্ষ্য করা যায় নি। এলা ককবেইন এবং হেলেন ব্রেলে উল্লেখ করেছিলেন, "'অন-স্ট্রিট গ্রুমিং'-এর কোনও ফৌজদারি অপরাধ নেই এবং এর ফলে আদালতের পরিসংখ্যানের ভিত্তিতে অপরাধের মাত্রা পরিমাপ করা খুবই কঠিন।" ২০১১ সালের শেষের দিক থেকে শিশু কমিশনারের কার্যালয় আরও গবেষণা চালিয়ে আসছে।
ইংল্যান্ডের উত্তরে বার্নার্ডোর জন্য শিশু যৌন শোষণ প্রকল্প পরিচালক ওয়েন্ডি শেফার্ড বলেছিলেন যে, যখন থেকে তিনি সংস্থার সাথে কাজ করা শুরু করেছিলেন, তখন থেকে, "পুরুষদের মধ্যে এক বা দুটি বাচ্চা বিক্রি করার থেকে এমন কিছু পরিবর্তন এসেছে যা গোষ্ঠী এবং নেটওয়ার্কগুলিতে অনেক বেশি সংগঠিত। পুরুষদের নেটওয়ার্ক বিভিন্ন পটভূমি থেকে আসে: উত্তর এবং মিডল্যান্ডে অনেকেই ব্রিটিশ এশীয়; ডেভনে অধিকাংশ শ্বেতাঙ্গ পুরুষ; বাথ এবং ব্রিস্টলে, আফ্রো-ক্যারিবিয়ান; লন্ডনে, সমস্ত জাতিগত মিশ্রণ, শ্বেতাঙ্গ, ইরাকি, কুর্দি, আফগান, সোমালি "। তিনি উল্লেখ করেছিলেন যে রাস্তা ঘাটে শ্বেতাঙ্গ পুরুষ শিকারীরা একা কাজ করে। তিনি আরও বলেছিলেন: "সমস্যাটি একটি জাতিসত্তার সাথে এই সিদ্ধান্তের ভয়ঙ্কর বিপদ আছে, লোকেরা কেবল সেই গোষ্ঠীরই সন্ধান করতে থাকবে – এবং অন্যান্য ঝুঁকির ক্ষেত্রগুলি অনুভব করা যাবেনা।"
বার্নার্ডোর প্রাক্তন প্রধান মার্টিন নারে, বিবিসি রেডিও ৪ এর আজ অনুষ্ঠানে বলেছিলেন: "এই বিশেষ ধরনের অপরাধের জন্য, উত্তরাঞ্চলে কিশোরী মেয়েদের রাস্তায় গ্রুমিং… খুব উদ্বেগজনক প্রমাণ আছে যে এশীয়রা ব্যাপকভাবে এ ধরনের অপরাধ ঘটাচ্ছে।” ন্যারি এই ধারণা প্রত্যাখ্যান করেছিলেন যে এই ধরনের দলগুলি বিশেষত সাদা শ্বেতাঙ্গ মেয়েদের লক্ষ্য করে। রাস্তায় অরক্ষিত মেয়েদের শ্বেতাঙ্গ হওয়ার সম্ভাবনাই বেশি কারণ এশীয় মেয়েরা পিতামাতার কঠোর শাসনে আবদ্ধ থাকে এবং তাদের রাস্তায় থাকার সম্ভাবনাটাই কম।
মুসলিম মুখপাত্রদের প্রতিক্রিয়া
বিবিসির একটি তদন্তমুলক তথ্যচিত্রে কয়েকজন পাকিস্তানি পুরুষের দ্বারা যৌনকর্মের জন্য ছোট মেয়েদের গ্রুমিংয়ের ঘটনায় রোচডেল মসজিদ পরিষদ থেকে ইমাম ইরফান চিশতী এই অনুশীলনের নিন্দা করেছিলেন, তিনি বলেছিলেন "ব্রিটিশ মুসলিম সহকর্মীকে এই ধরনের ভয়াবহ অপরাধের জন্য আদালতে নিয়ে আসতে হয়েছে দেখে খুব মর্মাহত।" রমজান ফাউন্ডেশনের প্রধান নির্বাহী মোহাম্মদ শফিক অভিযোগ করেছিলেন, পাকিস্তানি সম্প্রদায়ের প্রবীণেরা যৌন গ্রুমিংয়ের বিষয়ে "বালিতে মাথা গুঁজে রেখেছেন"। তিনি বলেছিলেন যে শিশু যৌন শোষণের সাথে জড়িত অপরাধের মধ্যে ৮৭% মানুষই ব্রিটিশ পাকিস্তানি পুরুষ, তাই এটি সেই সম্প্রদায়ের জন্য একটি উল্লেখযোগ্য সমস্যা। তিনি বলেন, যে অপরাধীরা ভাবে "শ্বতাঙ্গ কিশোরী মেয়েরা মূল্যহীন এবং তাদের নির্যাতন করা যেতে পারে" তারা "আমাদের সম্প্রদায়ের জন্য লজ্জাজনক।"
কনজারভেটিভ পার্টির সহ সভাপতি সাঈদা ওয়ার্সি, ইভিনিং স্ট্যান্ডার্ড কে দেওয়া একটি সাক্ষাৎকারে বলেছিলেন, "আপনি একটি সমস্যার সমাধান তখনই করতে পারেন যখন আপনি স্বীকার করে নেবেন যে সমস্যাটি আছে," এবং আরও বলেছিলেন, "এই ক্ষুদ্র সংখ্যালঘুর দল, যারা নারীকে দ্বিতীয় শ্রেণীর নাগরিক এবং শ্বেতাঙ্গ মহিলাদের সম্ভবত তৃতীয় শ্রেণীর নাগরিক হিসেবে দেখে, তাদের বিরুদ্ধে কথা বলা উচিত।" তিনি রোচডেলের ঘটনাকে রাস্তায় থাকা দলকে মেয়েদের পাশ কাটিয়ে যাওয়ার ঘটনার চেয়ে "আরও ঘৃণ্য" বলে বর্ণনা করেছিলেন, কারণ দুষ্কৃতীরা "প্রাপ্তবয়স্ক পুরুষ, তাদের মধ্যে কেউ কেউ ধর্মীয় শিক্ষক বা ব্যবসায়ী, তাদের নিজস্ব পরিবারে কিশোর বা তরুণ আছে।"
নাজির আফজাল, যিনি নবনিযুক্ত প্রধান ক্রাউন অভিশংসক হিসেবে মামলাটি বিচারের আওতায় আনার সিদ্ধান্ত নিয়েছিলেন, তিনি বলেছিলেন যে, মূল সমস্যা কোন জাতি নয়, বরঞ্চ লিঙ্গ: "এমন কোন সম্প্রদায় নেই যেখানে নারী এবং মেয়েরা যৌন আক্রমণের জন্য ঝুঁকিপূর্ণ নয় এবং এটি একটি সত্য।"
হিন্দু ও শিখদের আপত্তি
হিন্দু এবং শিখ গোষ্ঠীগুলি সংবাদ মাধ্যমের বর্ণনায় "এশীয়" শব্দটির ব্যবহারে আপত্তি জানিয়ে বলেছিল যে অপরাধীরা "প্রায় সবসময় পাকিস্তানি বংশোদ্ভূত" এবং "মুসলিম" ছিল। তারা দাবী করে যে, অপরাধীদের "এশীয়" বলে সম্বোধন করে সমস্যাটিকে আড়াল করে রাখলে অন্য গোষ্ঠীর প্রতি অন্যায় হবে এবং তা খোলামেলা আলোচনার জন্য ক্ষতিকর।
নৈতিক আতঙ্ক
একটি গবেষণায় বলা হয়েছিল যে, ব্রিটিশ সংবাদ মাধ্যম দ্বারা দক্ষিণ এশীয় পুরুষদের, শ্বেতাঙ্গ মেয়েদের বিরুদ্ধে যৌন সহিংসতার অপরাধী হিসেবে চিত্রিত করা নৈতিক আতঙ্কের একটি উদাহরণ। বিশেষ করে তারা নির্দিষ্ট করেছিল যে, শিশু কমিশনারের কার্যালয়ের তদন্তে পাওয়া গিয়েছিল, যদিও বেশিরভাগ শিকার শ্বেতাঙ্গ মেয়ে এবং বেশিরভাগ অপরাধী দক্ষিণ এশীয় বংশোদ্ভূত পুরুষ ছিল, এমন অনেক ঘটনা ছিল যেখানে "অপরাধীরা এবং তাদের শিকার জাতিগতভাবে বিবিধ ছিল।"
বিবিসি ক্রম
২০১৭ সালের মে মাসে, বিবিসি সম্প্রচার করেছিল থ্রি গার্লস। এটি ঐ মামলা সম্পর্কে একটি ছোট ধারাবাহিক। অভিনেত্রী ম্যাক্সিন পিক এই ধারাবাহিকে সারা রোবোথাম হিসাবে অভিনয় করেছিলেন, যিনি যৌন স্বাস্থ্য সহায়তা কর্মী ছিলেন এবং প্রথম ঐ এলাকায় মারাত্মক অবমাননার ধরন প্রকাশ করেছিলেন, কিন্তু এই ঘটনা কর্তৃপক্ষের নজরে আনতে গিয়ে তাঁকে হিমশিম খেতে হচ্ছিল। অভিনেত্রী লেসলি শার্প এই ধারাবাহিকে পুলিশের গোয়েন্দা মার্গারেট অলিভারের চরিত্রে অভিনয় করেছিলেন।
২০২০ স্বরাষ্ট্র দপ্তরের প্রতিবেদন
রোচডেল মামলা এমন কয়েকটি মামলার মধ্যে একটি ছিল, যেখানে তৎপরতার সঙ্গে "অপরাধীদের অধিকাংশই ব্রিটিশ পাকিস্তানি" দাবির দিকে তাকিয়ে তদন্ত এগিয়েছিল; প্রথমটি ছিল ২০১৭ সালের ডিসেম্বরে কুইলিয়াম যারা "গোষ্ঠী ভিত্তিক শিশু যৌন শোষণ - গ্রুমিং দলের ব্যবচ্ছেদ" নামে একটি প্রতিবেদন প্রকাশ করেছিল। তারা দাবি করেছিল ৮৪% অপরাধী দক্ষিণ এশীয় ঐতিহ্যের। তবে এই প্রতিবেদনটি অবৈজ্ঞানিক প্রকৃতির এবং শিশু যৌন শোষণের দুর্বল পদ্ধতি দ্বারা করা বলে বিশেষজ্ঞ এলা ককবেইন এবং ওয়াকাস তুফায়েল তাঁদের "ফেইলিং ভিকটিমস, ফুয়েলিং হেট: চ্যালিঞ্জিং দ্য হার্মস অফ দ্য 'মুসলিম গ্রুমিং গ্যাংস' ন্যারেটিভ" গবেষণাপত্রে "তীব্রভাবে" এর সমালোচনা করেছিলেন। এটি ২০২০ সালের জানুয়ারিতে প্রকাশিত হয়েছিল
২০২০ সালের ডিসেম্বরে ব্রিটিশ সরকার আরও তদন্ত করেছিল, এবং স্বরাষ্ট্র দপ্তর তাদের তদন্তের ফলাফল প্রকাশ করেছিল, দেখা গিয়েছিল যে শিশু যৌন শোষণের বেশিরভাগ দলই আসলে শ্বেতাঙ্গ পুরুষদের নিয়ে গঠিত, ব্রিটিশ পাকিস্তানি পুরুষ নয়।
গবেষণায় দেখা গেছে যে গোষ্ঠী ভিত্তিক শিশু যৌন শোষণ অপরাধীরা সাধারণত শ্বেতাঙ্গ। কিছু গবেষণায় বলা হয়েছিল জাতীয় জনসংখ্যার জনতাত্ত্বিক তুলনায় কৃষ্ণাঙ্গ এবং এশীয় অপরাধীদের অতিরিক্ত সংখ্যায় উপস্থাপন করা হয়েছে। যাইহোক, এই উপসংহারে পৌঁছানো সম্ভব নয় যে এটি সমস্ত গোষ্ঠী ভিত্তিক সিএসই দোষীদের প্রতিনিধি।
ককবেইন এবং তুফায়েল দ্য গার্ডিয়ানে একটি প্রতিবেদনটি লিখেছিলেন যে "স্বরাষ্ট্র দফতরের দুই বছরের গবেষণায় খুব স্পষ্ট করে বলা হয়েছে যে, মুসলিম বা পাকিস্তানি-ঐতিহ্যবাহী পুরুষরা এই ধরনের অপরাধে অধিক সংখ্যায় আছেন বলে দাবি করার কোনো কারণ নেই, এবং, আমাদের গবেষণার উদ্ধৃতি দিয়ে, এটি কুইলিয়াম দাবির অবিশ্বস্ততা নিশ্চিত করেছে"।
পুলিশী কার্যকলাপের পর্যালোচনা
২০১৩ সালের ডিসেম্বরে, রোচডেল কাউন্টির মামলা পর্যালোচনায় তুলে ধরা একটি অভ্যন্তরীণ পুলিশী তদন্তের ফলাফল ফাঁস হয়ে গিয়েছিল। পর্যালোচনায় স্বীকার করা হয়েছিল যে নির্যাতিতাদের প্রতি পুলিশ কর্মকর্তাদের বৈষম্যমূলক মনোভাব থাকতে পারে। শিশু নির্যাতন নিয়ন্ত্রণ করার কোন প্রশিক্ষণ ছাড়াই নির্যাতিতাদের সাক্ষাৎকার নেওয়া হয়েছিল এবং তারা যখন তাদের নির্যাতনকারীদের কাছে ফিরে গিয়েছিল তখন তাদের রক্ষা করার কোনও কৌশলও ঠিক করা হয় নি। একটি উদাহরণে উল্লেখ করা হয়েছিল নির্যাতিতাদের একজনের জন্য শিশু সুরক্ষার বিষয়টি, সেটি ৪০টি সভায় আলোচনা করা হয়েছিল, তার একটিতেও পুলিশের উপস্থিতির কোনো নথি ছিলনা। এছাড়াও উল্লেখ করা হয়েছিল ২০০৮ এবং ২০০৯ সালে পরিচালনার তত্ত্বাবধানের অভাব এবং আনুষ্ঠানিক অনুরোধ সত্ত্বেও তদন্তের জন্য সংস্থান এবং পরিচালনার সহায়তার অভাব। অবশেষে যেটি বলা যায়, কর্মকর্তারা মামলা না করার জন্য ক্রাউন প্রসিকিউশন সার্ভিসের সিদ্ধান্তের বিরোধিতা করেননি। পর্যালোচনায় গ্রেটার ম্যানচেস্টার পুলিশকে সুপারিশ করা হয়েছিল, একটি পর্যবেক্ষণ ব্যবস্থা স্থাপন করার এবং শিশু যৌন শোষণ বিরোধী দল বজায় রাখার।
২০১৫ সালের ১৩ই মার্চ, বৃহত্তর ম্যানচেস্টার পুলিশ ২০০৮ থেকে ২০১০ সালের মধ্যে আরও বেশি পুঙ্খানুপুঙ্খভাবে শিশু যৌন শোষণের অভিযোগের তদন্ত করতে ব্যর্থ হওয়ার জন্য ক্ষমা চেয়েছিল। "অপারেশন স্প্যান এবং রোচডেল ডিভিশনের পুলিশী কর্মকাণ্ডের সাথে জড়িত ১৩ জন কর্মকর্তার আচরণ এবং ক্রিয়াকলাপ" পরীক্ষা করে ইন্ডিপেন্ডেন্ট পুলিশ কমপ্লেন্টস কমিশন পর্যালোচনা করার পর পুলিশের পক্ষ থেকে ক্ষমা চাওয়া হয়েছিল। অপারেশন স্প্যান ছিল ২০০৯ সালের ডিসেম্বরে দোষী সাব্যস্ত ব্যক্তি এবং অন্যদের বিরুদ্ধে ওঠা অভিযোগের তদন্ত। সহকারী প্রধান কনস্টেবল ডন কপলি আগের তদন্তের সময় বলেছিলেন, "একটি গুরুতর লক্ষ্যভিত্তিক কেন্দ্রবিন্দু ছিল, প্রধানত গুরুতর অধিকারলিপ্সু অপরাধের উপর। সর্বোত্তমভাবে এটি নেতাদের জন্য বিভ্রান্তিকর ছিল এবং যেসব এলাকায় শিকারের উপর দৃষ্টি নিবদ্ধ করা হয়েছিল সেই অঞ্চলগুলিকে প্রভাবিত করেছিল"। তিনি বলেন, সাতজন কর্মকর্তাকে অসদাচরণের সতর্কীকরণ দেওয়া হয়েছে, কিন্তু তাদের বিরুদ্ধে আর কোনো শাস্তিমূলক ব্যবস্থা নেওয়া হবে না। কপলি বলেন: "আমরা ক্ষতিগ্রস্তদের কাছে ক্ষমাপ্রার্থী এবং আমরা তাদের আশ্বাস দিচ্ছি যে আমরা অভিজ্ঞতা থেকে শিক্ষা নিয়েছি,পদ্ধতিগত পরিবর্তন করা হয়েছে এবং আমরা উন্নতি অব্যাহত রাখতে সেগুলি ব্যবহার করতে দৃ়প্রতিজ্ঞ।"
সাতজন কর্মকর্তার মধ্যে একজন কোন ধরনের অনুমোদন না নিয়েই অবসর গ্রহণ করেন, যদিও তাঁর অসদাচরণে শাস্তিমূলক ব্যবস্থা গ্রহণের নিশ্চয়তা পাওয়া গিয়েছিল।
ওমারি হাচিনসন
ওমারি এলাইজা জিরড-হাচিনসন (Omari Hutchinson; জন্ম: ২৯ অক্টোবর ২০০৩; ওমারি হাচিনসন নামে সুপরিচিত) হলেন একজন জ্যামাইকান-ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং জ্যামাইকা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।
২০২০ সালে, হাচিনসন ইংল্যান্ড অনূর্ধ্ব-১৭ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২২ সালে জ্যামাইকার হয়ে আন্তর্জাতিক পর্যায়ে অভিষেক করেছেন; জ্যামাইকার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
ওমারি এলাইজা জিরড-হাচিনসন ২০০৩ সালের ২৯শে অক্টোবর তারিখে ইংল্যান্ডের রেডহিলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
হাচিনসন ইংল্যান্ড অনূর্ধ্ব-১৭ এবং ইংল্যান্ড অনূর্ধ্ব-১৯ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০২০ সালে তিনি ইংল্যান্ড অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় ২ বছরে ৪ ম্যাচে অংশগ্রহণ করেছেন।
মেলানি রিওস
মেলানি রিওস ১৮ বছর বয়সে তার অভিনয় জীবন শুরু করেছিলেন এবং পর্নোগ্রাফিক বিশ্বের অন্যতম বিশিষ্ট মহিলা হিসাবে স্থান করে নিয়েছিলেন। তিনি পায়ূ সঙ্গম দৃশ্যাবলী না করার জন্য পরিচিতি পেয়েছিলেন, এটি বেশ অস্বাভাবিক কিছু। তিনি পর্নো শিল্পের বিভিন্ন কোম্পানির প্রযোজনায়, সাধারণ যৌন থেকে সমকামী যৌন দৃশ্য পর্যন্ত প্রায় সব ধরনের ঘরানা কভার করেছিলেন।
পরজীবিতা
জীববিদ্যাতে পরাশ্রয়িতা প্রজাতির মধ্যে একটি অ-পারস্পরিক সমগত্রিয় প্রাজাতির সম্পর্ক আছে, যেখানে এক প্রজাতির পরজীবী, অন্য বাহকের ক্ষতি সাধন করে। প্রথাগতভাবে পরজীবী খালি চক্ষু কাছে দৃশ্যমান জীব (জৈবিক ব্যবহারের) অথবা প্রাথমিকভাবে উল্লেখ ক্ষুদ্র পরজীবী । পরজীবী যা সাধারণত ছোট যেমন প্রোটোজোয়া, ভাইরাস, ব্যাকটেরিয়া  অন্তর্ভুক্ত।
নামকরণ
১৫৩৯ সালে ইংরেজি ভাষায় সর্বপ্রথম প্যারাসাইট শব্দটি ব্যবহার হয়। যা এসেছে মেডিভাল ফ্রেঞ্চ parasite থেকে। ল্যাটিন "প্যারাসিটাস" শব্দটির উৎপত্তি প্রাচীন গ্রীক παράσιτος (প্যারাসিটোস) শব্দ হতে। এর অর্থ "অন্যকে ভক্ষণ করে যে"  কাছাকাছি ব্যবহার পাওয়া ১৬১১ সালে ইংরেজিতে "প্যারাটিজম" শব্দটিতে।
স্যান্টা ক্রুজ সেন্টিনেল
ডাও জোন্স অ্যান্ড কোম্পানির একটি বিভাগ ওটাওয়ে কমিউনিটি নিউজপেপার ১৯৮২ সালে ম্যাকফারসন পরিবার থেকে এই পত্রিকা ব্যবসাটি কিনে নিয়েছিল। কমিউনিটি নিউজপেপার হোল্ডিংস ২০০৬ সালের শেষের দিকে ওটাওয়ের কাছ থেকে সেন্টিনেল কিনেছিল, তবে তারা এটি ২রা ফেব্রুয়ারি, ২০০৭ তারিখে মিডিয়া নিউজ গ্রুপের কাছে বিক্রি করে দেয়।
নওহা মুনীর দিহান
নওহা মুনীর দিহান একজন বাংলাদেশী অভিনেত্রী। হুমায়ূন আহমেদের স্বল্পদৈর্ঘ্য চলচ্চিত্র তাহারা এবং ধারাবাহিক নাটক নক্ষত্রের রাত দিয়ে তার টেলিভিশনে অভিষেক ঘটে। তিনি বিকল পাখির গান টিভি নাটকে অভিনয় করে সেরা টিভি অভিনেত্রী বিভাগে মেরিল-প্রথম আলো সমালোচক পুরস্কার লাভ করেন। তিনি শ্রাবণ মেঘের দিন, চার সতীনের ঘর, দর্পন বিসর্জন, ভয়ংকর সুন্দর চলচ্চিত্রে অভিনয় করেন।
প্রারম্ভিক জীবন
দিহান ময়মনসিংহ জেলায় জন্মগ্রহণ করেন। তার পিতা এইচএম মনিরুজ্জামান আনন্দ মোহন কলেজের অধ্যক্ষ ছিলেন। তার বড় বোন তনিক মুনির মার্কিন দূতাবাসে এবং ছোট বোন তানিশা মুনির চ্যানেল আইয়ে কর্মরত আছেন। দিহান ময়মনসিংহের আনন্দ মোহন কলেজে পড়াশোনা করেন।
কর্মজীবন
দিহান আনন্দ মোহন কলেজে পড়াকালীন এটি সুইস সরকারের জন্য নির্মিত হুমায়ূন আহমেদের স্বল্পদৈর্ঘ্য চলচ্চিত্র তাহারা-য় অভিনয়ের মধ্য দিয়ে বিনোদন জগতে প্রবেশ করেন। হুমায়ূন আহমেদের নক্ষত্রের রাত টেলিভিশন ধারাবাহিক দিয়ে তার টেলিভিশনে আগমন ঘটে। তার অভিনীত প্রথম চলচ্চিত্র হুমায়ূন আহমেদের শ্রাবণ মেঘের দিন।
দিহান বিকল পাখির গান টিভি নাটকে অভিনয় করে সেরা টিভি অভিনেত্রী বিভাগে মেরিল-প্রথম আলো সমালোচক পুরস্কার লাভ করেন। তিনি ২০১৫ সালে মাতিয়া বানু শুকু পরিচালিত পুথির মালা টিভি নাটকে অভিনয় করেন। এছাড়া তাকে আরটিভির হাস্যরসাত্মক ধারাবাহিক অলসপুর এবং এটিএন বাংলার প্রজ্ঞা পারমিতা ধারাবাহিক নাটকে দেখা যায়। ২০১৬ সাল থেকে রুলিন রহমানের বাড়ি নম্বর সাত রোড নম্বর তেরো ধারাবাহিক নাটকে ইন্তেখাব দিনার, আবুল হায়াত ও আফরোজা বানুর সাথে অভিনয় করেন।
তিনি অনিমেষ আইচের ভয়ংকর সুন্দর চলচ্চিত্রে বাড়িওয়ালি ঝুমুর চরিত্রে অভিনয় করেন।
চুনীবালা দেবী
প্রথম ভারতীয় অভিনেতা/অভিনেত্রী হিসাবে আন্তর্জাতিক ম্যানিলা ফিল্ম ফেস্টিভ্যালে তিনি সেরা পুরস্কার পান,  কিন্তু তার আগেই তিনি মারা যান ।
দারা শিকোহ
thumb|right|দারা শিকোহ দারা শিকোহ (২০ মার্চ ১৬১৫ – ৩০ অগাস্ট ১৬৫৯) ছিলেন মোগল সম্রাট শাহজাহান ও তার স্ত্রী মুমতাজ মহল এর বড় পুত্র। ফার্সি ভাষায় দারা শিকোহ্‌র নামের অর্থ মহিমান্বিত। তিনি সর্বপ্রথম ফার্সি ভাষায় ভগবত গীতা ও উপনিষদ অনুবাদ করেন। মুঘল সাম্রাজ্যর উত্তরাধিকারী হিসাবে তিনি শাহজাহান এবং শাহজাহানের কন্যা জাহানারা বেগম দারা শিকোহকে সমর্থন করতেন। কিন্তু ছোট ভাই আওরঙ্গজেব এর সাথে সাম্রাজ্য নিয়ে যুদ্ধে দারা শিকোহ পরাজিত হন। আওরঙ্গজেবের আদেশে তার শিরোচ্ছেদ করা হয়।
ব্রঙ্কাস
ব্রঙ্কাস বা বায়ুনালি একটি বায়ু পথ যেখান দিয়ে ফুসফুসে বাতাস পৌছায়।
বহিঃসংযোগ
Bronchus
ভিয়েতনামে অবস্থিত কূটনৈতিক মিশনের তালিকা
এটি ভিয়েতনামে অবস্থিত কূটনৈতিক মিশনসমূহের একটি তালিকা (অবৈতনিক কনস্যুলেট ব্যতীত)।
কুক দ্বীপপুঞ্জ
কুক দ্বীপপুঞ্জ (Cook Islands Māori: Kūki 'Āirani ) দক্ষিণ প্রশান্ত মহাসাগরে অবস্থিত নিউজিল্যান্ডের  সাথে স্বাধীনভাবে সংযুক্ত একটি দ্বীপরাষ্ট্র। ১৫টি দ্বীপের সমন্বয়ে গঠিত দেশটির মোট আয়তন । যদিও কুক দ্বীপপুঞ্জের স্বতন্ত্র অর্থনৈতিক অঞ্চল  অংশ জুড়ে রবস্থিত।
The Cook Islands' main population centres are on the island of Rarotonga (10,572 in 2011 ), where there is an international airport. There is a larger population of Cook Islanders in New Zealand, particularly the North Island. In the 2006 census, 58,008 self-identified as being of ethnic Cook Islands Māori descent. -->
ইতিহাস
৬ষ্ঠ শতকে কুক দ্বীপ্পুঞ্জের উত্তরপূর্বাংশে প্রথম বসতি স্থাপন করে পলিনেসিয়ানরা, যারা তাহিতি থেকে এসেছিল। । দ্বীপটি দীর্ঘ।
স্প্যানিশ জাহাজ ষোড়শ শতকে দ্বীপটিতে আসা শুরু করে; প্রথম লিখিত বিবরণ পাওয়া যায় যখন স্প্যানিশ নাবিক আলভারো দে মেনডানা দে নেইরা ১৫৯৫ সালে পুকাপুকা আসেন। তিনি দ্বীপটির নাম দেন সান বারনারদো (সেইন্ট বারনার্দ)।
ব্রিটিশ ক্যাপ্টেন জেমস কুক কুক দ্বীপুঞ্জে আসেন ১৭৭৩ এবং ১৭৭৭ সালে এবং দ্বীপপুঞ্জটির নামকরণ করেন হার্ভি দ্বীপপুঞ্জ; "কুক দ্বীপপুঞ্জ" নামটি, ক্যাপ্টেন কুকের স্মরণে, ১৮২০ সালে প্রকাশিত একটি রাশিয়ান নৌ চার্টে প্রথম উল্লেখিত হয়।
নিকোলাস পেপে
আইভোরীয় ফুটবল ক্লাব সলিতের পারি এতের যুব পর্যায়ের হয়ে খেলার মাধ্যমে পেপে ফুটবল জগতে প্রবেশ করেছেন এবং পরবর্তীকালে পোয়াতেভ্যাঁর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২–১৩ মৌসুমে, আইভোরীয় ক্লাব পোয়াতেভ্যাঁর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; পোয়াতেভ্যাঁর হয়ে এক মৌসুমে ৯ ম্যাচে ২টি গোল করার পর ২০১৩–১৪ মৌসুমে প্রথমে আঁজে ২ এবং পরবর্তীকালে আঁজের হয়ে খেলেছেন। মাঝে তিনি এক মৌসুমের জন্য ফরাসি ক্লাব অর্লেয়েঁর হয়ে খেলেছেন। আঁজেতে দুই মৌসুম অতিবাহিত করার পর প্রায় ১৮ মিলিয়ন ইউরোর বিনিময়ে ফরাসি ক্লাব লিলের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৮০ ম্যাচে ৩৭টি গোল করেছেন। ২০১৯–২০ মৌসুমে, তিনি প্রায় ৮০ মিলিয়ন ইউরোর বিনিময়ে লিল হতে আইভোরীয় ক্লাব আর্সেনালে যোগদান করেছেন।
পেপে ২০১৬ সালে কোত দিভোয়ারের হয়ে আন্তর্জাতিক পর্যায়ে অভিষেক করেছেন; কোত দিভোয়ারের জার্সি গায়ে তিনি এপর্যন্ত ২৫ ম্যাচে ৫টি গোল করেছেন। তিনি কোত দিভোয়ারের হয়ে এপর্যন্ত ২টি আফ্রিকা কাপ অব নেশন্সে (২০১৭ এবং ২০১৯) অংশগ্রহণ করেছেন। ব্যক্তিগতভাবে, পেপে বেশ কিছু পুরস্কার জয়লাভ করেছেন, যার মধ্যে ২০১৮–১৯ মৌসুমে লিলের মৌসুম সেরা খেলোয়াড় পুরস্কার অন্যতম। দলগতভাবে, পেপে এপর্যন্ত ১টি শিরোপা জয়লাভ করেছেন, যার আর্সেনালের হয়ে জয়লাভ করেছেন।
প্রারম্ভিক জীবন
নিকোলাস পেপে ১৯৯৫ সালের ২৯শে মে তারিখে ফ্রান্সের মঁত-লা-জলিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৬ সালের ১৫ই নভেম্বর তারিখে, মাত্র ২১ বছর ৫ মাস ১৭ দিন বয়সে, বাম পায়ে ফুটবল খেলায় পারদর্শী পেপে ফ্রান্সের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কোত দিভোয়ারের হয়ে অভিষেক করেছেন। উক্ত ম্যাচের ৮৬ম মিনিটে আক্রমণভাগের খেলোয়াড় মাক্স গ্রাদেলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র হয়েছিল। কোত দিভোয়ারের হয়ে অভিষেকের বছরে পেপে মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৪ মাস ৯ দিন পর, কোত দিভোয়ারের জার্সি গায়ে প্রথম গোলটি করেছেন; ২০১৮ সালের ২৪শে মার্চ তারিখে, টোগোর বিরুদ্ধে ম্যাচে গিসলাইন কোনানের অ্যাসিস্ট হতে কোত দিভোয়ারের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
ক্ল্যামিডিয়া
ক্লামিডিয়া (Chlamydia) হলো যৌনকর্মের দ্বারা সংক্রামিত একটি রোগ। এটি ক্লামিডিয়া ট্রাকোমেটিকস নামক ব্যাক্টেরিয়ার জন্য হয়। ইহা মহিলাদের প্রজনন অঙ্গগুলির ক্ষতি করে।
সংক্রমণ
যৌনসংগমের সময়ে যোনী মুখ ও শৌচস্থানে এই সংক্রমণ হতে পারে। আক্রান্ত মায়ের থেকে প্রসবের সময় যোনী দ্বারা এই সংক্রমণ শিশুর দেহেও যেতে পারে। যৌনকর্মে সক্ষম সকল ব্যক্তি এই রোগে আক্রান্ত হতে পারে। এমনকি চোখেও সংক্রমণ ঘটে ক্ষতি হতে পারে।
উপসর্গ
প্রথম অবস্থাতে এই ব্যাক্টেরিয়া মহিলাদের যোনী, জরায়ু মুখ ও জরায়ু নালীতে সংক্রমণ ঘটাতে পারে। মহিলাদের যোনী থেকে অস্বাভাবিক স্রাব নির্গত হতে, ও প্রস্রাব করতে জ্বালা হতে পারে। সংক্রমণ যতই জরায়ুর থেকে ডিম্বনলী পর্যন্ত প্রসারিত হয়- ততই কিছু মহিলার তলপেট, কোমর ইত্যাদিতে ব্যথা, বমিভাব, জ্বর, যৌনসংগমের সময়ে কষ্ট পাওয়া, মাসিক ঋতুস্রাবের মধ্যবর্তী সময়কালে তেজ যেতে পারে। কিছু মহিলার কোনো উপসর্গই দেখা দেয় না । পুরুষদের এই সংক্রমণের ফলে লিংগে জলীয় পদার্থের নিঃসরণ ও প্রস্রাব করার সময়ে জ্বালা অনুভূত হতে পারে। লিংগের মুক্ত অংশে পোড়াভাব ও চুলকানি হতে পারে।
পরিণাম
thumb|[[Disability-adjusted life year (DALY) for chlamydia per 100,000 inhabitants in 2004. {{legend|#b3b3b3|no data}} {{legend|#ffff65|≤10}} {{legend|#fff200|10–20}} {{legend|#ffdc00|20–30}} {{legend|#ffc600|30–40}} {{legend|#ffb000|40–50}} {{legend|#ff9a00|50–60}} {{legend|#ff8400|60–70}} {{legend|#ff6e00|70–80}} {{legend|#ff5800|80–90}} {{legend|#ff4200|90–100}} {{legend|#ff2c00|100–110}} {{legend|#cb0000|more than 110}} ]] এই রোগের চিকিৎসা না করলে প্রজনন অঙ্গ ও সামগ্রিক শারিরীক স্বাস্থ্যের ওপরে অল্পম্যাদী ও দীর্ঘম্যাদী ভয়াবহ জটিল অবস্থার সৃষ্টি হতে পারে। এমন মহিলার যৌনসংগমের সময় এইচ আই ভির সংক্রমণ হওয়ার সম্ভাবনা ৫ গুণ বেশি। পুরুষের ক্ষেত্রে তেমন বিশেষ জটিলতা দেখা দেয় না। তবে জজনাঙ্গে ও যৌনাশয়ে বিভিন্ন রোগ দেখা দিতে পারে।
প্রতিরোধ
যেকোনো যৌন সংক্রমণ প্রতিরোধের উচিত উপায় হলো-যৌন সম্পর্ক না করা অথবা যৌন সংক্রামক রোগ না থাকা একজন ব্যক্তিকে যৌন সংগী করে নেওয়া।
টেপা খড়িবাড়ী ইউনিয়ন
টেপাখড়িবাড়ী ইউনিয়ন বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন। ইউনিয়নটি একটি ভারতীয় সীমান্তবর্তী এবং তিস্তা নদীর কোলঘেসা একটি এলাকা। বছরের বিভিন্ন সময়ে তিস্তা নদীর তীররের গ্রাম গুলো বন্যায় প্লাবিত হয়ে থাকে।
অবস্থান
টেপাখড়িবাড়ী ইউনিয়ন নীলফামারী জেলার সীমান্তবর্তী একটি অবহেলিত ইউনিয়ন। এ ইউনিয়নের উত্তরে ভারতের কুচবিহার জেলা ও খগাখড়িবাড়ী ইউনিয়ন, পূর্বে হাতিবান্ধা উপজেলা, দক্ষিণে  খালিশা চাপানী ইউনিয়ন ও গয়াবাড়ী ইউনিয়ন,  এবং পশ্চিমে খগাখড়িবাড়ী ইউনিয়ন অবস্থিত।
ইউনিয়নের বুক চিরে তিস্তা নদী প্রবাহিত হয়েছে।
প্রশাসনিক এলাকা
টেপাখড়িবাড়ী ইউনিয়ন ৪টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
মৌজা সমূহ- প্রশাসনিক কাঠামো(ওয়ার্ড) ১. ২. ৩. মোঃ হামিদুল ইসলাম ৪. ৫. ৬. মোঃ সফিয়ার ইসলাম ৭. মোঃ ইয়াছিন আলী ৮. মোঃ ইব্রাহিম আলী ৯. মোঃ জিকরুল ইসলাম
ইতিহাস
এই এলাকা হয়ে কোচ'রা নিয়মিত পালকি বহন করত।তারা এখানে এসে খুব সতর্ক হয়ে পথ চলত। কারণ অতীতে সমগ্র এলাকা জুড়ে ছিল জঙ্গলের অভয়ারণ্য। এর মধ্যে ছিল ডাকাতির ভয়,বন্যপ্রাণী(শিয়াল,সাপ,বেজি) ও কাঁটাযুক্ত পথে বেয়ে চলতে হত কোচদের। টেপা শব্দের অর্থ; আঙ্গুল বা হাত দিয়ে মালিশ(কাটাযুক্ত ক্ষতস্থানে) বা খুব আস্তে চলা পা টিপে পথচলা সেখান থেকেই "টেপা" আর জঙ্গলের থেকে "খড়ি"  এবং রংপুরের আঞ্চলিক ভাষায় নির্দিষ্ট কোন জমিকে "বাড়ী" বলা হয়। এভাবেই টেপাখড়িবাড়ী নামকরণ করা হয়েছে।
জনসংখ্যা
এ ইউনিয়নের মোট জনসংখ্যা= ২৪,০২৭ জন।
শিক্ষা
টেপাখড়িবাড়ী ইউনিয়ন অনুন্নত হওয়ায় এখানে তেমন শিক্ষা প্রতিষ্ঠান গড়ে ওঠেনি। ইউনিয়নে ১ টি দাখিল স্তরের মাদ্রাসা,২টি মাধ্যমিক ১টি নিম্ন মাধ্যমিক, ৭টি প্রাথমিক বিদ্যালয় এবং একটি চাইল্ড কেয়ার কিন্ডারগার্টেন স্কুল এবং বেশকিছু এনজিও স্কুল রয়েছে।
উল্লেখযোগ্য শিক্ষাপ্রতিষ্ঠান-
অর্থনীতি
এ ইউনিয়নে প্রধান অর্থকরী ফসল ভূট্টা,তিস্তার বেলে দো'য়াশ মাটিতে ভূট্টার ফলন প্রচুর হয়।বোরো,অামন,গম বাদাম ইত্যাদি।এছাড়া চরাঞ্চলে মসলা জাতীয় শস্য যেমন পিঁয়াজ,মরিচ রসুন,কালোজিরা,তিসি,ধনিয়া বেশি হয়। তিস্তার ডানতীরে বেড়িবাঁধে পর্যাপ্ত বাশ উৎপাদন হয়।